
Ministru kabineta rīkojums Nr. 674
Rīgā 2023. gada 13. oktobrī (prot. Nr. 51 1. §)
Par robežšķērsošanas vietu darbības apturēšanu uz Latvijas Republikas – Krievijas Federācijas valsts robežas
· 1. Ievērojot Krievijas Federācijas īstenoto militāro iebrukumu Ukrainā un nepieciešamību novērst apdraudējumu Latvijas Republikas iekšējai drošībai, kas saistīts ar vēršanos pret Latvijas Republikas valstisko neatkarību, suverenitāti, teritoriālo vienotību, valsts varu vai demokrātisko valsts iekārtu, no 2023. gada 16. oktobra apturēt šādu uz autoceļiem izveidotu robežšķērsošanas vietu darbību:
· 1.1. robežšķērsošanas vieta "Pededze";
· 1.2. robežšķērsošanas vieta "Vientuļi".
· 2. Ārlietu ministrijai nodrošināt Krievijas Federācijas informēšanu par pieņemto lēmumu.

